Raksha Bandhan celebration: എന്തിനാണ് രക്ഷാബന്ധൻ ആഘോഷിക്കുന്നത്? - these are the reason for celebrating raksha bandhan festival in india | Samayam Malayalam
these are the reason for celebrating raksha bandhan festival in india
Samayam Malayalam | Updated: 15 Aug 2019, 08:15:00 AM
മഹത്തായ സാഹോദര്യത്തിൻ്റെ സന്ദേശം പകര്‍ന്നു നൽകുന്ന ആഘോഷമാണ് രക്ഷാബന്ധൻ മഹോത്സവം. രാജ്യമെമ്പാടും ഏകാത്മകതയുടെ ഭാവം ഉണര്‍ത്തി ശ്രാവണ മാസത്തിലെ പൗര്‍ണമി ദിനത്തിലാണ് രക്ഷാബന്ധൻ ആഘോഷിച്ചുവരുന്നത്. പവിത്രമായ സഹോദരി-സഹോദര ബന്ധത്തിൻ്റെ തീക്ഷ്ണത തന്നെയാണ് രക്ഷാബന്ധൻ സന്ദേശം. ഈ വര്‍ഷത്തെ രക്ഷാബന്ധൻ ആഘോഷം ഓഗസ്റ്റ് 15 നാണ്.
ഇന്ത്യയിൽ വ്യത്യസ്ത രീതികളിലാണ് രക്ഷാബന്ധൻ ആഘോഷിച്ചുവരുന്നത്. എന്നാൽ കേരളത്തിൽ ഇത് ഒരു സംഘടനയുടെ നേതൃത്വത്തിൽ മാത്രമാണ് ആഘോഷിക്കുന്നത്. നമ്മുടെ അയൽസംസ്ഥാനങ്ങളായ തമിഴ്നാട്, കര്‍ണാടക എന്നിവിടങ്ങളിൽ ഈ ദിവസം വിപുലമായി ആഘോഷങ്ങള്‍ സംഘടിപ്പിക്കുന്നുണ്ട്. ഇന്ത്യക്കു പുറമേ നേപ്പാള്‍, പാകിസ്ഥാൻ, മൗറീഷ്യസ് എന്നീ രാജ്യങ്ങളിലും രക്ഷാബന്ധൻ ആഘോഷിച്ചു വരുന്നു. പൊതുവേ ഹിന്ദു, ജൈന, ബുദ്ധ എന്നീ മതവിഭാഗങ്ങളാണ് രക്ഷാബന്ധൻ ആചരിക്കുന്നത്.
സഹോദരി സഹോദരൻ്റെ കൈയ്യിൽ രാഖി കെട്ടുന്നതാണ് രക്ഷാബന്ധൻ ചടങ്ങ്. ഒരു താലത്തിൽ രക്ഷാസൂത്രം, ദീപം, മധുരപലഹാരങ്ങൾ, കുങ്കുമം എന്നിവ വെച്ച് സഹോദരനെ സഹോദരി സമീപിക്കുന്നു. സഹോദരനെ ആരതി ഉഴിഞ്ഞ് കുങ്കുമം ചാര്‍ത്തി വലത്തെ കൈയ്യിൽ രക്ഷാസൂത്രം (രാഖി) കെട്ടുന്നു. ഇതിന് ശേഷം മധുരപലഹാരം വിതരണം ചെയ്ത് സഹോദരിക്ക് പാരിതോഷങ്ങൾ നൽകി ചടങ്ങ് സമാപിക്കും. രാഖി ബന്ധിച്ചു കഴിഞ്ഞാൽ സഹോദരിയുടെ സംരക്ഷനും ഏത് ആവശ്യങ്ങള്‍ നടത്തികൊടുക്കുന്നവനുമായി സഹോദരൻ മാറും.
ഈ ദിവസം വ്യത്യസ്തമായ മറ്റ് ചടങ്ങുകളും നടത്തിവരാറുണ്ട്. സ്വന്തം വീട്ടിലെത്തുന്ന വിവാഹിതയായ പെൺകുട്ടികള്‍ കുറച്ചുദിവസം കഴിഞ്ഞിട്ടാണ് ഭര്‍തൃഗൃഹത്തിലേക്ക് തിരികെ പോകുന്നത്. തെക്കെ ഇന്ത്യയിൽ ബ്രാഹ്മണസമൂഹം പൂണൂൽ മാറ്റുന്നത് ശ്രാവണ മാസത്തിലെ പൗര്‍ണമി ദിനത്തിൽ തന്നെയാണ്. വളരെ അനുകൂല സമയമായാണ് കര്‍ഷകര്‍ ശ്രാവണ പൗര്‍ണമി ദിനത്തെ കാണുന്നത്. പാടങ്ങളിൽ വിത്ത് വിതയ്ക്കാൻ ഈ ദിനം ഉത്തമമാണ്. തീരപ്രദേശങ്ങളിൽ മത്സ്യത്തൊഴിലാളികള്‍ ഇന്ദിരദേവിയ്ക്കും വരുണദേവനുമുള്ള ആരാധനാ കര്‍മ്മങ്ങളും പൗര്‍ണമി ദിനത്തിൽ നടത്തിവരുന്നു.
Read More: രക്ഷാബന്ധൻ മഹോത്സവം; തീയതി, മുഹൂർത്തം, ചടങ്ങുകൾ അറിയാം
ദേവാസുര യുദ്ധവിജയത്തിന് ശേഷം മുതലാണ് രക്ഷാബന്ധൻ ചടങ്ങുകള്‍ ആഘോഷിച്ചു വരുന്നുതെന്നാണ് വിശ്വാസം. കൂടാതെ വിഷ്ണുപുരാണത്തിൽ ബലിചക്രവര്‍ത്തിയുമായി ബന്ധപ്പെട്ട ഒരു കഥയിലും രക്ഷാബന്ധനെ കുറിച്ച് പറയുന്നുണ്ട്.
രക്ഷാബന്ധൻ മഹോത്സവം; മുഹൂർത്തം, ചടങ്ങുകൾ ഇങ്ങനെആര്‍ട്ടിക്കിള്‍ ഷോ
രാഖിബന്ധനം രക്ഷാബന്ധനം Raksha Bandhan celebration raksha bandhan 2019 rakhi thread ceremony time
Web Title : these are the reason for celebrating raksha bandhan festival in india
Indiaകൊവിഡ് രൂക്ഷമാകുന്നു; ബെംഗളൂരുവില്‍ സമ്പൂര്‍ണ ലോക്ക് ഡൗണ്‍; ഡല്‍ഹിയില്‍ രോഗബാധിതര്‍ 1.1 ലക്ഷം
Bollywoodഅമിതാഭ് ബച്ചന് കൊവിഡ്-19 സ്ഥിരീകരിച്ചു; ആശുപത്രിയില്‍ പ്രവേശിപ്പിച്ചു
Worldയുഎസിൽ പൊലിഞ്ഞത് 1.34 ലക്ഷം ജീവൻ; ഒടുവിൽ മാസ്ക് ധരിച്ച് ഡോണള്‍ഡ് ട്രംപ്
Pathanamthittaരോഗവ്യാപനം തടയാൻ അടൂരിൽ മാർക്കറ്റുകളുടെ പ്രവർത്തനങ്ങൾ നിയന്ത്രിക്കുന്നു
World'ഞങ്ങള്‍ കീഴടങ്ങില്ല'; യുഎസ് ഉപരോധം മറികടക്കാന്‍ പുതിയ വഴികള്‍ തേടി ഇറാന്‍